Կլէնտէյլ.- Շաբաթ, 10 Յունիս 2017, կէսօրէ առաջ ժամը 11ին, Կլէնտէյլի Երիտասարդական կեդրոնէն ներս տեղի ունեցաւ ՀՕՄի Շրջանային Վարչութեան կազմակերպած գնահատանքի ձեռնարկը, որու ընթացքին հայկական եւ տեղական Երկրորդական վարժարաններէն, 32 յառաջադէմ շրջանաւարտներ Կրթանպաստով պարգեւատրուեցան։ Այս ուրախ առիթով հարիւրէ աւելի կրթասէրներ ու ՀՕՄի մասնաճիւղերու ներկայացուցիչներ ու անդամներ համախմբուած էին ակնարկուած կեդրոնը, ականատես ըլլալու եւ քաջալերելու շրջանաւարտ երիտասարդները։